20/05/2019 | Administración LocalMunicipal
Camariñas
Contratación laboral temporal, mediante oposición, de dous/dúas técnicos/as para a Oficina de Turismo de Camariñas

ANUNCIO Convócanse probas selectivas, mediante oposición, para a contratación laboral temporal (contrato a tempo parcial) de dous/dúas técnicos/as para a oficina de turismo de Camariñas ao abeiro subvención outorgada pola Deputación da Coruña no marco do Programa (DP0029): programa de subvencións a concellos e agrupacións de concellos da provincia da Coruña de menos de 50.000 habitantes para o financiamento de gasto de persoal das oficinas de turismo, ano 2019, cuxas bases foron aprobadas por Decreto da Alcaldía de data 14 de maio de 2019, as cales se transcriben a continuación: BASES PARA A CONTRATACIÓN LABORAL TEMPORAL, MEDIANTE OPOSICIÓN, DOUS/DÚAS TÉCNICOS/AS PARA A OFICINA DE TURISMO DE CAMARIÑAS AO ABEIRO DA SUBVENCIÓN CONCEDIDA POLA DEPUTACIÓN DA CORUÑA NO MARCO DA DO PROGRAMA DP0029: PROGRAMA DE SUBVENCIONS A CONCELLOS E AGRUPACIÓNS DE CONCELLOS DA PROVINCIA DA CORUÑA DE MENOS DE 50.000 HABITANTES PARA O FINANCIAMENTO DE GASTO DE PERSOAL DAS OFICINAS DE TURISMO, ANO 2019 (CONTRATO A TEMPO PARCIAL). PRIMEIRA.–OBXECTO DA CONVOCATORIA. É obxecto da presente convocatoria a regulación da contratación dun técnico/a para a oficina de turismo de Camariñas ao abeiro da subvención outorgada pola Deputación da Coruña no marco do Programa (DP0029): programa de subvencións a concellos e agrupacións de concellos da provincia da Coruña de menos de 50.000 habitantes para o financiamento de gasto de persoal das oficinas de turismo, ano 2019. A presente contratación realizase e queda vinculada ao Programa (DP0029): programa de subvencións a concellos e agrupacións de concellos da provincia da Coruña de menos de 50.000 habitantes para o financiamento de gasto de persoal das oficinas de turismo, ano 2019 e resolución definitiva de concesión de subvencións correspondentes ao programa (DP0029): programa de subvencións a concellos e agrupacións de concellos da provincia da Coruña de menos de 50.000 habitantes para o financiamento de gasto de persoal das oficinas de turismo, ano 2019 (BOP n.º 6, de data 9 de xaneiro de 2019). As funcións/misións do/a técnico/a para a oficina de turismo, ademais das que se desprende das obrigas específicas establecidas na Base 6.º da convocatoria do Programa (DP0029) publicada no BOP n.º 6, do 09/01/2019, son as seguintes: INFORMACIÓN E ATENCIÓN TURISTAS E VISITANTES – Apertura e atención do Servizo de Información Turística de Camariñas nas datas e horarios que estableza o Concello de Camariñas coordinado a atención do servizo cos outros profesionais de información turística para acadar a atención ao visitante: En tempada alta (xuño, xullo, agosto e setembro) de 10.30 a 14.00 horas e 16.30 a 20.00 horas todos os días, fins de semana e festivos incluídos. Fóra da tempada alta de 10.30 a 14.30 horas e 16.00 a 19.30 horas os fins de semana e festivos. – Atención, información e apoio no seu viaxe e estadías aos turistas e visitantes que contacten co servizo. Moi especialmente apoio na organización de visitas de colectivos. Darán información local e sobre o xeodestino e a provincia da Coruña e sobre calquera outra información turística que solicite o visitante. Non se ofrecerá información que tenda á realización de accións discriminatorias de comercialización turística nin sobre establecementos non inscritos no rexistro de empresas e actividades turísticas. – Información e atención tanto presencial, telefónica, redes sociais, correo electrónico e outras vías de demanda de información e asesoramento. – Servizo especializado para viaxes de grupos/autobuses, incluído acompañamento ao grupo en destino no caso de ser solicitado. – Outros labores de información e atención: preparación de punto de información ao turista, documentación e folletos da zona e puntos de interese… – Estará instalado nas oficinas cartel-imaxe da Deputación e a información sobre horarios e localización doutras oficinas do xeodestino Costa da Morte – A información será facilitada no idioma galego para aqueles que o desexen e nos idiomas castelán e como mínimo inglés para o resto de visitantes que o demande para mellora da calidade do servizo. Os rótulos e documentos e paneis deberán estar como mínimo en galego e castelán e en inglés como idioma estranxeiro preferente. ANÁLISE, SEGUIMENTO E AVALIACIÓN DO TURISMO – Recheos e control estatístico dos visitantes e turistas de Camariñas: actualizacións de documentos de seguimento, reparto e recollida en aloxamentos e puntos turísticos de enquisas. – Entrega dos datos recollidos na caseta de información turística, aloxamentos e museos … ao persoal responsable do Concello. COLABORACIÓN EN ACTIVIDADES DE DIVULGACIÓN E PROMOCIÓN – Colaboración na organización e desenvolvemento das actividades turísticas programadas polo Concello de Camariñas. – Presenza e colaboración nos actos e presenza de Camariñas noutros territorios. – Acompañamento e presentacións de puntos de intereses a grupos organizados ou visitas concertadas. – Apoio na organización de roteiros. ACCIÓN FORMACIÓN Os profesionais contratados estarán obrigados a realizar os seminarios de formación turística que puidera impartir a Deputación, así como aqueles outros relacionados coa calidade dos servizos prestados ou o posto de traballo desempregado. SEGUNDA.–MODALIDADE CONTRACTUAL, DURACIÓN E RETRIBUCIÓNS. A modalidade de contrato é a regulada polo art.15.1 a) Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto dos traballadores, é dicir contrato de traballo de duración de terminada (obra ou servizo determinado) e a xornada parcial (20 horas a semana) para desenvolver as funcións as que se refire a base anterior. A duración do contrato será o tempo preciso para o desenvolvemento e execución das actuacións que se recollen na base primeira, en todo caso a contratación non terá unha duración superior a tres meses. A xornada de traballo será de 20 horas semanais de luns a domingo, cos descansos establecidos legal e convencionalmente. As quendas/horario de traballo serán determinadas pola Alcaldía. Fíxase unha retribución bruta mensual de 651,30 € (salario base 558,26 € e parte proporcional de paga extraordinaria 93,04 €). TERCEIRA.–CONDICIÓNS DOS ASPIRANTES. Para poder participar na selección, os aspirantes deberán reunir os seguintes requisitos: A) Ser cidadán español, sen prexuízo do establecido no art.57.4 Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto de Empregado Público en canto resulte de aplicación e nos termos establecidos. B) Ter cumpridos 16 anos de idade e non exceder no seu caso da idade máxima de xubilación forzosa. C) De conformidade coa base 3.º da convocatoria do programa de subvencións a concellos e agrupacións de concellos da provincia da Coruña de menos de 50.000 habitantes para o financiamento de gasto de persoal das oficinas de turismo ano 2016 estar en posesión de dalgunha das seguintes titulacións: – Técnico Superior en Guía, Información e Asistencia Turística ou equivalente. – Técnico en Empresas e Actividades Turísticas ou equivalente. – Grao ou diplomatura en Turismo ou equivalente homologado. – Dobre grao en Ciencias Empresariais e Turismo. – Grao ou licenciatura en Historia do Arte. – Grao ou licenciatura en Humanidades. – Grao ou licenciatura en Xeografía e Ordenación do Territorio. – Grao ou licenciatura en Historia. D) Non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. No caso de ser nacional doutro estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu estado nos mesmos termos o acceso ao emprego público. E) Non padecer enfermidade ou defecto físico ou psíquico que impida ou sexa incompatible co normal desempeño das funcións ou tarefas correspondentes á praza á que se opta. As persoas con discapacidade igual ao superior ao 33 por cento deberán facelo constar na súa solicitude, sinalando se precisan de adaptación para realizar as probas. A condición de discapacitado acreditarase mediante certificación expedida por organismo competente. Os anteriores requisitos deberanse posuír con referencia ao derradeiro día do prazo de presentación de solicitudes e gozar dos mesmos durante o proceso selectivo. Será nula a contratación dos que estean incursos en causas de incapacidade específica conforme á normativa vixente. CUARTA.–PRESENTACIÓN DE SOLICITUDES.1.–As solicitudes presentaranse en modelo oficial que se achega como anexo ás bases, dirixidas á Alcaldía, presentaranse no Rexistro Xeral das oficina municipais en horario de oficina ou no Rexistro telemático (sede electrónica), durante o prazo de 10 días hábiles, contados a partir do seguinte ao da publicación do anuncio da convocatoria no Boletín Oficial da Provincia, a convocatoria será anunciada ademais no taboleiro de anuncios do Concello e na sede electrónica do Concello de Camariñas (sinalándose nestes a data de publicación no Boletín Oficial da Provincia). Ademais as instancias tamén se poderán presentar na forma que determina o artigo 16.4 da Lei 39/2015, do 1 de outubro, de procedemento administrativo común das administracións públicas, neste caso os aspirantes deberán comunicalo mediante fax ao número: 981736319 ou ao correo electrónico: correo@camarinas. net, achegando copia da solicitude rexistrada.2.–Ás solicitudes de participación, que deberán presentarse no modelo que se achega ás presentes bases, se acompañara fotocopia compulsada ou orixinal da seguinte documentación: a) Documento Nacional de Identidade. b) Titulación reflectida na base terceira, letra C). c) Os aspirantes que fagan valer a súa condición de persoas con minusvalía, deberán acreditar tal condición e así mesmo a súa compatibilidade co desenvolvemento das tarefas e funcións correspondentes á praza, mediante certificación expedida polo organismo competente.3.–Os aspirantes quedan vinculados aos datos que fagan constar nas súas solicitudes, podendo demandar a súa modificación mediante escrito motivado, dentro do prazo establecido no punto 1 desta base para a presentación de solicitudes, transcorrido o cal non se admitirá ningunha petición desta natureza.4.–Como xa se dixo na base anterior estes requisitos deberán de posuírse con referencia ao derradeiro día do prazo de presentación de solicitudes e gozar dos mesmos durante o proceso selectivo e especialmente, de ser o caso, no momento da contratación polo que calquera alteración deberá ser comunicada a esta Administración, en especial con ocasión da formalización do contrato de traballo. QUINTA.–ADMISIÓN DE ASPIRANTES. Rematado o prazo de presentación de instancias, a Alcaldía ditará resolución, dentro dos cinco días hábiles seguintes, declarando aprobada a lista provisional de admitidos e excluídos, indicando os motivos da exclusión no caso de que os houbese. Esta resolución publicarase no taboleiro de anuncios do Concello, tamén se anunciará a título meramente informativo na sede electrónica do Concello de Camariñas (sinalándose nesta a data de publicación no taboleiro de anuncios). No caso de que as solicitudes non deran lugar á subsanación a resolución da Alcaldía aprobará xa a lista definitiva de aspirantes admitidos. Os aspirantes excluídos, así como os omitidos na relación de admitidos ou excluídos disporán dun prazo de 3 días hábiles, contados a partires do seguinte ao da publicación da resolución no Taboleiro de Anuncios do Concello, tamén se anunciará a título meramente informativo na sede electrónica do Concello de Camariñas (sinalándose nesta a data de publicación no taboleiro de anuncios), para subsanar os defectos que motivaran a súa exclusión ou a súa omisión das relacións de admitidos e excluídos. Os aspirantes que dentro do prazo sinalado non subsanasen a exclusión ou non alegasen á omisión, xustificando o seu dereito a seren incluídos na relación de admitidos, serán definitivamente excluídos do procedemento. Transcorrido o prazo sinalado no punto anterior, a Alcaldía ditará resolución na que se aprobará a lista definitiva de aspirantes admitidos e excluídos, así como a resolución das solicitudes de abstención ou recusación dos membros do tribunal e o lugar, data e hora do comezo do proceso de selección. Resolución que se publicará no taboleiro de anuncios do Concello, tamén se anunciará a título meramente informativo na sede electrónica do Concello de Camariñas (sinalándose nesta a data de publicación no taboleiro de anuncios). O feito de figurar na relación de admitidos non prexulga que se lles recoñece aos interesados a posesión dos requisitos esixidos no procedemento que se convoca mediante a correspondente resolución. Se nun momento posterior se desprende que non se posúen algún dos requisitos, os interesados decaerán en todos os dereitos. SEXTA.–TRIBUNAL CUALIFICADOR.1.–O Tribunal Cualificador estará integrado do seguinte xeito: Presidente: un empregado/a público a designar pola Alcaldía (titular e suplente). Vogais: tres empregados/as públicos a designar pola Alcaldía (titulares e suplentes). Secretario/a: un empregado/a público a designar pola Alcaldía, que actuará con voz e sen voto (titular e suplente). A designación concreta dos membros do tribunal se efectuará e fará pública (mediante a publicación no taboleiro de anuncios do Concello e na sede electrónica) antes de rematar o prazo de presentación de instancias.2.–Os membros do Tribunal estarán suxeitos aos supostos de abstención e recusación previstos nos artigos 23 e 24 da Lei 40/2015, do 1 de outubro, de réxime xurídico do sector público, non podendo ser nomeados membros, colaboradores ou asesores do tribunal os que realizasen tarefas de preparación de aspirantes para probas selectivas para acceso á función pública nos cinco anos derradeiros á publicación desta convocatoria.3.–O Tribunal non poderá constituírse nin actuar sen a asistencia de aló menos tres dos seus membros. En todo caso será precisa a asistencia do Presidente e do Secretario.4.–O Tribunal poderá dispor a incorporación de asesores especialistas para as probas que estime pertinentes, e estes limitaranse unicamente ó exercicio das súas especialidades técnicas en base exclusivamente ás cales colaborarán co órgano de selección.5.–O Tribunal cualificador queda autorizado para resolver as dúbidas que se presenten e toma-los acordos necesarios para a boa orde do proceso selectivo, en todo o non previsto nestas Bases. SÉTIMA.–SELECCIÓN E DESENVOLVEMENTO DAS PROBAS. A selección dos aspirantes efectuarase polo sistema de oposición de acordo co seguinte detalle: Como xa se dixo a data, hora e lugar na que haberá de constituírse o tribunal, así como o día, hora e lugar para o comezo do primeiro exercicio das probas selectivas convocadas serán determinados pola Alcaldía mediante decreto, xuntamente coa lista definitiva de admitidos e excluídos, esta resolución publicarase no taboleiro de anuncios do Concello, tamén se anunciará a título meramente informativo na sede electrónica do Concello de Camariñas (sinalándose nesta a data de publicación no taboleiro de anuncios). Unha vez comezadas as probas selectivas será suficiente coa exposición nos locais onde se celebren estas e no taboleiro de anuncios do Concello. Así mesmo, e sempre que sexa posible, poderase publicar, a título meramente informativo e complementario na sede electrónica do Concello. Cando o tribunal o considere conveniente, poderá acordar a celebración dos exercicios na mesma xornada, concedéndolles aos/ás opositores/as un descanso mínimo de trinta minutos entre a celebración deles, ou a xornada seguinte, deixando transcorrer un prazo mínimo de 12 horas. Os aspirantes deberán acudir á proba na hora e data do respectivo chamamento, sen posibilidade de aprazamento calquera que fose a causa que lles impedira acudir, salvo os casos debidamente xustificados que serán libremente apreciados polo tribunal. Os aspirantes deben acreditar a súa personalidade coa exhibición do DNI, pasaporte ou carné de conducir. A actuación dos aspirantes no primeiro exercicio (lectura) levarase a cabo por orde alfabética, empezando por aqueles que teñan como inicial do primeiro apelido a letra “Q”, conforme ao sorteo que realizou a Consellería de Facenda para o ano 2019 (DOG n.º 19, de data 5 de febreiro de 2019). Concluído cada un dos exercicios da oposición, o tribunal fará pública a relación de aspirantes que os superasen, indicando a puntuación obtida. Os opositores non incluídos nesta relación terán a consideración de “non aptos”. A selección dos aspirantes realizarase mediante o sistema de oposición que se desenvolverá como segue: 1.º exercicio: proba escrita Proba de carácter obrigatorio, consistente en contestar por escrito, no tempo máximo dunha hora, un cuestionario de cinco (5) preguntas curtas que en todo caso serán lidas polos aspirantes en presencia do tribunal en acto público, relativas á historia de Camariñas e súa comarca, á realidade física e xeográfica do termo municipal e aos recursos patrimoniais que posúe (Xeografía de Camariñas. Comunicacións lugares e parroquias. Historia de Camariñas. O patrimonio de Camariñas: histórico, artístico, natural. Patrimonio inmaterial: festas, tradicións e gastronomía), así como materias relacionadas coa teoría xeral en materia de turismo, normativa de aplicación. Este exercicio é eliminatorio, e valorarase ata o máximo de 10 puntos, sendo excluídos/as os/as participantes que non acaden o mínimo cinco puntos (5 puntos). 2.º exercicio: proba específica sobre coñecemento do termo municipal e toponimia O órgano de selección someterá aos/ás aspirantes a unha proba para determinar o seu nivel de coñecemento sobre as características propias do concello e a toponimia local. Consistira en localizar sobre plano rúas e lugares do municipio, edificios e establecementos públicos de interese xeral ou turístico, así como praias e lugares do Concello. Os aspirantes disporán dun tempo máximo de trinta minutos para a súa realización. Cualificarse de cero a cinco puntos, sendo necesario acadar como mínimo unha puntuación de dous con cinco puntos (2,5 puntos) para superala. PUNTAUCIÓN FINAL E DESEMPATE A puntuación final de cada aspirante estará determinada pola suma da puntuación dos dous exercicios. No suposto de empate a puntos entre dous ou máis candidatos/as o mesmo resolverase cos seguintes criterios o que maior puntuación houbera obtido no primeiro exercicio e no caso de persistir o empate por sorteo. OITAVA.–RELACIÓN DE APROBADOS E PROPOSTA DE SELECCIÓN.1.–Rematada a cualificación dos aspirantes o Tribunal formará a relación de aprobado/s pola orde de puntuación final obtida (suma da puntuación dos dous exercicios), non podendo rebasar estes o número de posto/s convocado/s e faraa pública no Taboleiro de Anuncios do Concello, tamén se anunciará a título meramente informativo na sede electrónica do Concello de Camariñas (sinalándose nesta a data de publicación no taboleiro de anuncios). 2.–De acordo coa relación, elevarase á Alcaldía, ademais da acta da sesión, a proposta de selección.3.–Na acta final do tribunal cualificador deberá incluirase unha relación por orde decrecente de puntuación do/s aspirante/s que non fora/n incluído/s na relación de seleccionado/s (só se incluirá aos que teñan superado o proceso de selección), co fin de que, no caso de que as persoa/s seleccionada/s non reunise/n os requisitos necesarios para a contratación poderá/n ser substituída/s pola seguinte da relación do proceso selectivo, situación que sucederá igual no caso de ser necesario cubrir a praza por razóns de baixa, enfermidade, etc., utilizando para iso a modalidade de contratación laboral apropiada para cada caso. Cando un dos aspirantes incluídos na lista fose chamado para ocupar un posto, ao rematar o período de contratación recuperará o seu lugar inicial na mesma de xeito que poderá ser chamado para unha nova contratación. NOVENA.–PRESENTACIÓN DE DOCUMENTACIÓN.1.–O/s aspirante/s seleccionado/s presentará/n no rexistro xeral do Concello, no prazo de 5 días hábiles, contados a partir do requirimento que se efectúe, os documentos seguintes: a) Fotocopia compulsada do Documento Nacional de Identidade. b) Declaración xurada de non ter sido separado, mediante expediente disciplinario, de ningunha administración pública nin acharse inhabilitado para o exercicio das función públicas. c) Declaración xurada de non estar incurso en ningunha das causas de incapacidade específica conforme á normativa vixente. d) Declaración xurada de non incorrer en ningún dos supostos de incompatibilidade establecidos na lexislación sobor da materia. e) Os aspirantes que fixeron valer a súa condición de persoas con minusvalía, deberán acreditar tal condición e así mesmo a súa compatibilidade co desenvolvemento das tarefas e funcións correspondentes á praza, mediante certificación expedida polo organismo competente.2.–A non presentación dentro do prazo fixado da documentación sinalada na presente base, agás nos casos de forza maior, ou cando da presentación dos documentos se desprenda o non cumprimento dos requisitos da convocatoria ou supostos de falsidade na instancia presentada para tomar parte no proceso selectivo, dará lugar á invalidez das actuacións do aspirante, e xa que logo, a nulidade dos actos do Tribunal en relación co aspirante e a imposibilidade de efectuar a súa contratación, sen prexuízo da esixencia das responsabilidades nas que puidese ter incorrido. Neste caso, a proposta considerarase feita a prol do aspirante que, segundo á orde de puntuación obtida, teñan cabida no número de postos convocados; todo elo como consecuencia da citada anulación. DÉCIMA.–DESIGNACIÓN E FORMALIZACIÓN DO CONTRATO.1.–Presentada a documentación polo interesado, e sendo a mesma conforme, a Alcaldía procederá, previa resolución, á designación/contratación do aspirante seleccionado e se procederá á formalización do correspondente contrato laboral, na data que se sinale, para o que será necesario que previamente se comunique o número de afiliación á Seguridade Social (no caso de que este non tiña sido comunicado previamente dita comunicación deberá facerse no prazo que se sinale por esta Administración). 2.–Mentres non se formalice o contrato e non se incorpore ao posto de traballo, o aspirante non terá dereito a percepción económica de ningunha clase.3.-Quen sen causa xustificada non concorrese a formalizar o contrato na data sinalada, perderá tódolos dereitos derivados da superación das probas selectivas. UNDÉCIMA.–INCIDENCIAS.1.–A aprobación das bases da convocatoria e os actos administrativos que se sucedan poderán ser recorridos polos interesados nos casos e do xeito establecido na Lei 39/2015, do 1 de outubro, de procedemento administrativo común das administracións públicas.2.–Para o non previsto nestas Bases, será de aplicación a Lei 7/1985, do 2 de abril, o Real Decreto Lexislativo 781/86, do 18 de abril e o Real Decreto 896/1991, do 7 de xuño, o Real Decreto 364/1995, do 10 de marzo, e o Real Decreto Lexislativo 5/2015, do 30 de outubro, e demais a normativa aplicación.3.–No caso de quedar deserto o proceso selectivo por non o superar ningún aspirante ou por non presentarse ningún ao proceso ou no caso que non que non se cubriran o número de prazas convocadas, a Alcaldía queda autorizada a convocalo novamente cantas veces fose necesario, de conformidade coas presentes bases. NORMAS FINAIS Primeira.–Todos os actos administrativos derivados desta convocatoria, así como da actuación do Tribunal, poderán ser impugnados polos interesados nos casos e na forma establecidos pola Lei de procedemento administrativo e normas vixentes concordantes. A presentación de reclamacións non suspenderá a continuación do proceso selectivo, salvo que así o decida o órgano convocante. Segunda. –Contra as presentes bases e a resolución que as aproba, que pon fin á vía administrativa, poderase interpoñer recurso contencioso-administrativo ante o Xulgado Contencioso Administrativo, no prazo de dous meses (contado desde o día seguinte ao da publicación da convocatoria). Con carácter potestativo e previo, poderá interpor recurso de reposición ante o mesmo órgano que adoptou o acordo de aprobación, no prazo dun mes (contado desde ao día seguinte ao da publicación da convocatoria). Neste caso non se poderá interpoñer o recurso contencioso-administrativo ata que se resolva expresamente ou se produza a desestimación presunta do recursos de reposición interposto. Neste último suposto, o prazo para a interposición do recurso contencioso-administrativo será de seis meses contado desde o día seguinte a aquel no que se produza a desestimación presunta do recurso de reposición interposto. Todo iso sen prexuízo de que poida exercitar calquera outro que considere procedente. MODELO DE SOLICITUDE (ANEXO I) ALCALDÍA DO CONCELLO DE CAMARIÑAS. Camariñas, 14 maio de 2019. A ALCALDESA Asdo.: Sandra Insua Rial